cyanic-selkie/wikianc huggingface dataset:
Hobyo
Historia
Obbia on merkittävä satama Afrikan sarven historiassa. Paikan historiallinen merkitys on siinä, että se on toiminut välisatamana, josta islamilaiset pyhiinvaeltajat ovat siirtyneet karavaaneista laivoihin matkallaan Mekkaan.
Dmitri Donskoi (sukellusvene)
Dmitri Donskoi (TK-208) on Venäjän laivaston Akula-luokan  ballistisin ohjuksin varustettu ydinsukellusvene. Alus on maailman suurin yhä käytössä oleva ydinsukellusvene sen jälkeen kuin sen sisaralukset TK-202, TK-13, Simbirsk, Arkhangelsk, Severstal ja TK-210 poistettiin käytöstä ja romutettiin.
Hobyo
Ajuraanin dynastia
Ajuraanin Dynastia syntyi 1400-luvulla rikkaalla maanviljelysalueella Shebelejoen laaksossa. Muinainen Obbia oli Ajuraanin sulttaanikunnan kaupan keskus, joka kuului hawiye-klaaniin. Shebelejoen laaksosta kerätty sato tuotiin sinne myytäväksi. Ajuraanin hallitsijat keräsivät veronsa durrana. Ajuraanin dynastia kasvoi jopa suuremmaksi ja mahtavammaksi kuin rannikkokaupungit Mogadishu, Merka ja Baraawa yhteensä.
Heimonen
Heimonen on suomalainen sukunimi, joka on muun muassa seuraavilla henkilöillä:
Hobyo
Ajuraanin dynastia
Kauppa Obbian ja Banaadirin rannikon välillä kukoisti jonkin aikaa. Se oli elintärkeää Ajuranin sulttaanin toimeentulolle. Tilanne kuitenkin muuttui, kun hiraabit kapinoivat menestyksekkäästi Ajuranin sulttaania vastaan ja perustivat Hirabiin itsenäisen imaaatin.
Dmitri Donskoi (sukellusvene)
Valmistus
Alus tilattiin Sevmašin telakalta, missä köli laskettiin 30. kesäkuuta 1976 telakkanumerolla 711. Alus laskettiin vesille syyskuussa 1980 ja valmistui 29. joulukuuta 1981. Alus otettiin palvelukseen 9. helmikuuta 1982.
Hobyo
Ajuraanin dynastia
Viimeinen Hobyon Sulttaani oli sulttaani Ducaale Kahiye, joka onnistui lähettämään italialaisten kanssa työskentelevän Kenadiidin maanpakoon.
Dmitri Donskoi (sukellusvene)
Palvelus
Alus muunnettiin käyttämään kehityksessä olevaa Bulava-ohjusta ja on toiminut ohjuksen koelaukaisujen alustana.
Hobyo
Ajuraanin dynastia
Yusuf Ali Kenadid, tarina on väärennetty keksitty tarina, jonka hänen heimonsa ovat laatineet, ja he loukkaantuivat sen jälkeen, kun he aloittivat Pakotuksen Hobyosta, jossa he ennen asuivat. Tämä traaginen maanpako johti siihen, että monet Darodit kasvattivat vihaa Brave Hawiye -klaania kohtaan. Tiedetään, että sulttaani Yusuf liittoutui sitten italialaisten kanssa tehdäkseen kaupungista Italian protektoraattiin. Heistä tuli italialaisten palvelija uskoen Darodin ottavan takaisin kaupungin, tämä osoittautui vääräksi.
Osmania-aakkosto
pienoiskuva|Osmania-aakkosto Osmania-aakkosto on yksi monista somalian aakkostoista. Sen kehitti Obbion sulttaanin veli Osman Yuusuf Keenadiid Majertaan heimosta 1920-luvun alussa. Sitä luetaan ja kirjoitetaan vasemmalta oikealle. Kirjaimet perustuvat arabialaiseen kirjaimistoon. Vaikka osmania saavutti laajan kannatuksen Somaliassa ja sillä tuotettiin runsaasti kirjallisuutta, se ei yleistynyt, sillä arabi ja latina kilpailivat sen kanssa. Magan Isse Guleidin poika Hirsi Magan Isse jatkoi osmanianan kehittämistä. Hän ajautui Siad Barren hallintoa vastustaneeseen oppositioon ja joutui pakenemaan 1970-luvulla Somaliasta. Viime vuosina uudet sukupolvet ovat kiinnostuneet osmanian kirjoitusjärjestelmästä, kuten Hirsi Maganin tytär kirjailija Ayaan Hirsi Ali.
Luettelo PlayStation VR -peleistä
Luettelo videopeleistä, jotka tukevat PlayStation VR -virtuaalilaseja.
Yläinen Pirttijärvi
Yläinen Pirttijärvi on Keski-Suomessa Keuruulla Salmenkylän lähellä sijaitseva järvi.
Maantietoa
Järven pinta-ala on 3,6 hehtaaria, se on 500 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 171,9 metriä mpy.
Muuan sulhasmies
Muuan sulhasmies on Hannu Lemisen ohjaama suomalainen komediaelokuva vuodelta 1956.
Elokuva perustuu Agapetuksen romaaniin Muuan sulhasmies vuodelta 1925. Se kertoo köyhtyneestä paroni Mauritz ”Moppe” Grafvenhjelmistä (Joel Rinne) ja tämän toverista Villestä (Hannes Häyrinen), jotka hankkivat elantonsa huijaamalla. Heidän elämänsä muuttuu, kun he törmäävät ravintola Belvederen omistajaan Svea Jonssoniin (Sylvi Salonen).
Ulkokuvaukset tehtiin Porvoon vanhassa kaupungissa. Elokuvan tuotti Suomi-Filmi Oy, ja sen ensi-ilta oli 21. joulukuuta 1956.
Fiina
Fiina on suomalainen naisen etunimi. Se on syntynyt lyhentymällä useista -fiina-loppuisista nimistä, muun muassa Adolfiinasta, Serafiinasta ja Josefiinasta.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 250 Fiina-nimistä naista. Eniten Fiinoja on syntynyt 2010-luvulla.
Ori and the Will of the Wisps
Ori and the Will of the Wisps on Moon Studiosin kehittämä ja Xbox Game Studiosin julkaisema tasohyppely-seikkailupeli. Peli on julkaistu Windowsille, Xbox Onelle, Xbox Series X/S:lle ja Nintendo Switchille. Peli on suora jatko-osa Ori and the Blind Forestille.
Pelaaminen
Pelissä kontrolloidaan Oria, joka seikkailun edetessä voi oppia tai löytää uusia liikkeitä ja taitoja. Pelissä on uusi Spirit Shard -järjestelmä, jossa erilaisilla löydettävissä olevilla henkisirpaleilla voi parantaa Orin taitoja. Peliin on korvattu edeltäjänsä Blind Forestin manuaalinen tallennusjärjestelmä uudella automaattisella tallennusjärjestelmällä.
Vastaanotto
Peli on saanut IGN:n arvostelussa arvosanaksi 9/10, ja Pelaaja-lehden arvostelussa 8/10.
Slave
Slave oli yhdysvaltalainen funkyhtye, joka toimi 1970-luvun jälkipuoliskolla ja 1980-luvun alussa. Sen tunnetuin jäsen oli laulaja Steve Arrington. Yhtyeen tunnetuimpia albumeja ovat debyyttilevy Slave, jolta julkaistiin singlenä kappale ”Slide”, sekä vuoden 1979 Just a Touch of Love, jolta julkaistiin samanniminen single.
Aaron Sachs
pienoiskuva|Aaron Sachs Aaron Sachs (4. heinäkuuta 1923 – 5. kesäkuuta 2014 New York) oli yhdysvaltalainen saksofonisti ja klarinetisti. Hän työskenteli useiden tunnettujen jazzmuusikoiden kanssa, mutta myös latinomusiikin parissa.
Sachsilta ilmestyi useita sooloalbumeja. Hänen lyhytkestoisesta avioliitostaan Helen Merrillin kanssa syntyi poika Alan Merrill, joka on seurannut vanhempiensa jalanjälkiä ja luonut itsekin uran musiikin alalla.
Daniel Biga
Daniel Biga (s. 23. maaliskuuta 1940 Nizza, Ranska) on ranskalainen runoilija. Hän edustaa 1960-luvun kapinallisia ja sai vaikutteita amerikkalaisilta beat-kirjailijoilta.
Intiaani (kirja)
Intiaani on Reijo Mäen vuonna 2013 ilmestynyt kahdeskymmenesneljäs Vares-dekkari.
Täydellinen ase
Täydellinen ase (engl. Best Defense) on vuonna 1984 ensi-iltansa saanut komediaelokuva. Sen pääosissa ovat Dudley Moore ja Eddie Murphy. Elokuvan on ohjannut Willard Huyck.
Arvioita
Video-oppaassa vuodelta 1994 Bello Romano kutsuu Täydellistä asetta ”kokoonkuivuvaksi hätähauskuutukseksi” ja antaa sille yhden tähden viidestä, mikä vastaa sanallista arviota ”huono”. VideoHound’s Golden Movie Retriever sanoo elokuvaa epähauskaksi ja paikoin vaikeasti seurattavaksi ja antaa sille yhden tähden neljästä.
Intiaani (kirja)
Tapahtumat sijoittuvat Turun seudun lisäksi Montanaan. Kirjan nimihahmo on harmaasilmäinen crow-intiaani. Mäki on kertonut kirjoittaneensa intiaanitarinoita jo lapsena. Yhdysvalloissa hän ei ole käynyt. Useita kirjan henkilöitä motivoi kosto.
Vastaanotto
Turun Sanomien Mari Viertolan mukaan Mäki kuvaa naisia ja saaristoluontoa romanttisesti mutta Jussi Vareksen tuuri on akuankkamaisen huonoa ja idylli ei voi jatkua. Kirjan sankarit toimivat laista välittämättä sen mukaan, mikä heistä on moraalisesti oikein.
Helsingin Sanomien Ari Pusa on kiinnittänyt huomiota siihen, että hyvät tyypit ovat kaikin puolin sankarillisia ja huonot reppanoita, joilla on epäuskottavia tai hassuja nimiä. Pusa kuvaa kirjaa sekä lönkötteleväksi että vauhdikkaaksi.
Intiaani oli ilmestymisvuonnaan viidenneksi myydyin kotimainen kaunokirjallinen teos ja sitä myytiin 38 900 kappaletta.
Speed 2 – vaara iskee vesillä
Speed 2 – vaara iskee vesillä on vuonna 1997 ensi-iltansa saanut Jan de Bontin ohjaama yhdysvaltalainen toimintaelokuva, joka on jatko-osa elokuvalle Speed – Kuoleman kyydissä.
Peuralampi (Keuruu)
Peuralampi on Keski-Suomessa Keuruulla Salmenkylän lähellä sijaitseva lampi.
Maantietoa
Lammen pinta-ala on 7,0 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Lammen vedenpinnan korkeus on 175,2 metriä mpy.
Elisa Pauna
Elisa Pauna (s. 15. joulukuuta 2000) on suomalainen pesäpalloilija. Pauna edustaa Superpesiksessä pelaavia Porin Pesäkarhuja. Paunan kasvattajaseura on Pöytyän Urheilijat. Hän pelaa sisäpelissä etenijänä tai vaihtajana ja ulkokentällä kopparina. Pauna on pelannut urallaan 23 Superpesiksen runkosarjaottelua. Näissä hän on lyönyt kolme tavallista juoksua, tuonut 20 juoksua ja kerännyt 55 kärkilyöntiä. Pauna on pelannut urallaan kymmenen Superpesiksen ylempää pudotuspeliottelua. Näissä hän on lyönyt yhden tavallisen juoksun, tuonut kolme juoksua ja kerännyt 15 kärkilyöntiä. Pauna on pelannut urallaan kolme Superpesiksen karsintasarjan ottelua. Näissä hän on tuonut neljä juoksua ja kerännyt 11 kärkilyöntiä. Lisäksi Pauna on pelannut Pöytyän Urheilijoiden joukkueessa 56 Ykköspesiksen runkosarjaottelua. Tilastot päivitetty 21. syyskuuta 2021.
Tulisuunnitelma
Tulisuunnitelma on ennen sotilasoperaatiota laadittu suunnitelma siitä, miten taistelua tukevat osat tukevat tulellaan taistelevia osia. Esimerkiksi komppanian hyökätessä voidaan määritellä, että kenttätykistö ampuu silloin, kun omat joukot ovat 300 metrin päässä vihollisesta, raskas kranaatinheittimistö silloin, kun ne ovat 200 metrin päässä vihollisesta, ja kevyt kranaatinheittimistö silloin, kun omat joukot ovat enää 100 metrin päässä vihollisesta.
Tulisuunnitelmaan voi liittyä myös ennalta laskettuja maaleja. Erityisesti puolustettaessa tämä on mahdollista, koska maalien tarkat paikat tiedetään siksi, että alue on vielä omassa hallinnassa.
Viktor Nikolai Julius Thesleff
Viktor (Victor) Nikolai (Nicolai) Julius Thesleff (17. elokuuta 1869 Viipurin pitäjä – 11. maaliskuuta 1928 Juustila) oli suomalainen tilanomistaja ja valtiopäivämies.
Thesleffin vanhemmat olivat luutnantti, tilanomistaja, maanviljelysneuvos Nikolai Alexander Thesleff ja Elisabeth Charlotta Nathalia Fredrika Roediger ja puoliso vuodesta 1919 Jenny (Sissi) Julie Matilde Thesleff. Viktor Nikolai Julius Thesleff tuli ylioppilaaksi Helsingissä 1889 ja opiskeli kemiaa, mutta ryhtyi sitten sukutilojen hoitajaksi Viipurin lähellä. Hän omisti siellä Juustilan kartanon.
Thesleff oli aatelissäädyssä edustaja valtiopäivillä 1904–1905 ja 1905–1906.
Kevin Weekes
Weekesin ura alkoi OHL:ssä, jossa menestymisen myötä Florida Panthers valitsi hänet NHL:n varaustilaisuudessa numerolla 41 vuonna 1993. Hän pääsi pelaamaan NHL:ään kaudeksi 1997–1998 11 ottelua. Seuraavaksi kaudeksi hänet myytiin Vancouver Canucksiin, josta hänet myytiin jälleen seuraavalla kaudella, tällä kertaa New York Islandersiin. Kauden 1999–00 päätteeksi hänet myytiin Tampa Bayhin. 2001–2002-kauden päätteeksi hänet myytiin Carolina Hurricanesiin.
Työsulun aikana Weekes siirtyi New York Rangerssiin vapaana pelaajana. Kesällä 2007 Weekes teki sopimuksen New Jersey Devilsin kanssa. Weekes pelasi New Jerseyssä kaudet 2007–08 ja 2008–09. Kausi 2008-09 oli hänen viimeisensä NHL:ssä. Hän torjui kaudella 16 ottelussa 7 voittoa, torjuntaprosentilla 92,0. Weekes pelasi NHL:ssä yhteensä 348 ottelua.
Peliuran jälkeen hän on toiminut televisiossa NHL-asiantuntijana ja studiokommentaattorina.
Weekesin vanhemmat ovat Barbadokselta, ja hän on NHL:ssä toinen kanadanbarbadoslainen Anson Carterin ohella.
Live Your Life
"Live Your Life" oli kaupallinen menestys. Yhdysvalloissa kappale pääsi Billboard Hot 100 -listan kärkeen muodostuen T.I.:n kolmanneksi sekä Rihannan viidenneksi vastaavan sijoituksen saavuttaneeksi singleksi. Kappale saavutti listojen kärkipaikkoja myös kahdessatoista muussa valtiossa, saavuttaen myös sijoituksia viiden parhaan joukossa Australiassa, Kanadassa, Alankomaissa, Uudessa-Seelannissa sekä Isossa-Britanniassa. Myöhemmin "Live Your Life" saavutti Yhdysvaltain Mainstream Top 40 sekä Rap Songs -listan kärjen ja pääsi Hot R&B/Hip Hop Songs -listan toiselle sijalle. Kappaleesta muodostui T.I.:n uran parhaiten listoille sijoittunut sekä maailmanlaajuisesti menestynein single sen julkaisusta lähtien tarkasteltuna.
Kappaleeseen liittyvän musiikkivideon ohjasi Anthony Mandler. Se kertoo tarinan T.I.:n noususta suosioon kerrontamuodossa, sisältäen Rihannan esiintymässä pukuhuoneessa ja baarissa. Duo esitti "Live Your Lifen" vuoden 2008 MTV Video Music Awardsissa. Kappale on mukana vuonna 2009 julkaistussa elokuvassa Kauhea kankkunen sekä sen trailerissa.
Helen Merrill
Helen Merrill (s. 21. heinäkuuta 1930) on yhdysvaltalainen jazzlaulaja.
Merrill syntyi New Yorkissa kroatialaisille maahanmuuttajavanhemmille ja aloitti uran jo teini-iässään. Hän on julkaissut useita levytyksiä 1950-luvulta saakka ja tehnyt yhteistyötä tunnettujen muusikoiden, kuten Gil Evansin kanssa.
Merrill oli aikoinaan naimisissa Aaron Sachsin kanssa. Poika Alan Merrill on seurannut vanhempiensa jalanjälkiä ja luonut uran musiikin alalla itsekin.
Sininen talo (Etelä-Korea)
Sininen talo (, kirj. "sinitiilinen pavilionki") on Etelä-Korean presidentin virka-asunto. Nimitys Sininen talo tulee päärakennuksen kattoa peittävistä 150 000 sinisestä kattotiilestä. Nykyinen rakennus valmistui vuonna 1991.
Sininen talo on avoinna yleisölle kaikkina muina päivinä paitsi sunnuntaisin, maanantaisin ja julkisina vapaapäivinä. Sisäänpääsy ei maksa mitään ja vierailijoilla pitää olla henkilöllisyystodistus. Ulkomaalaisilta vaaditaan rekisteröityminen nettilomakkeen kautta etukäteen.
Toukokuussa 2022 Etelä-Korean uudesta presidentistä, Yoon Suk-yeolista, tuli maan ensimmäinen presidentti, joka ei muuttanut virallisesti Siniseen taloon. Syyksi hän ilmoitti sen, että talo on "[japanilaisen] imperialistisen vallan symboli". Yoon sai osakseen kritiikkiä, koska talossa on presidentille tarkoitetut turvatoimet ja valtionpäämiehen muutto muualle olisi kallista. Eteläkorealainen media myös huhusi, että Yoon vaimoinensa ei suostu muuttamaan Siniseen taloon, koska talo oli väitetysti šamaanin kiroama. Yoon kiisti väitteet ja kutsui niitä poliittisten vastustajiensa tekaisemiksi.
Ségur-le-Château
Ségur-le-Château on Ranskan kunta Uuden-Akvitanian alueella Corrèzen departementissa. Kunta kuuluu kauneimpien ranskalaiskylien järjestöön Les Plus Beaux Villages de France.
Kunnan asukasluku vuonna 2014 oli 205. Ségur-le-Château kuuluu departementissaan Uzerchen kantoniin Brive-la-Gaillarden arrondissementissa.
Ségur-le-Châteaun läpi kulkee idästä länteen Auvézère-joki, ja kylä sijaitsee sen mutkan muodostamalla niemellä. 1100-luvulla rakennetusta linnasta on jäljellä torni.
Kylän suuruuden aika ulottui 1400-luvulta 1700-luvulle, jolloin siellä toimi alueen valitustuomioistuin.
Kiviset puutarhat
Kiviset puutarhat (Gardens of Stone) on Francis Ford Coppolan ohjaama draamaelokuva vuodelta 1987. Nicholas Proffittin romaaniin perustuva tarina sijoittuu 1960-luvun lopulle, Arlingtonin sotilashautausmaalla Washington D.C.:n lähellä palvelevaan sotilasosastoon, joka toimii kunniavartiona Vietnamin sodassa kaatuneiden hautausseremonioissa. Elokuvan pääosaa esittää päihdeongelmiensa jälkeen näyttelijäksi palannut James Caan, ja muissa keskeisissä rooleissa nähdään Anjelica Huston, James Earl Jones, D. B. Sweeney, Dean Stockwell ja Mary Stuart Masterson.
Juoni
Nuori Jackie Willow (Sweeney), Korean sodassa kaatuneen sotilaan poika, astuu suorittamaan sotapalvelusta D-komppaniaan, joka huolehtii Vietnamin sodassa kaatuneiden hautauksesta Arlingtonin hautausmaalla. Hän toivoo pääsevänsä sieltä pian Vietnamiin etulinjaan, mutta isällinen, Vietnamissa itsekin palvellut kersantti Hazard (Caan) yrittää hillitä Willow’n intoa. Willow pääsee upseerikouluun ja ehtii avioituakin juuri ennen kuin lähtee Vietnamiin. Sieltä hän kirjoittaa kersantti Hazardille pettymyksestään sodan tarkoituksettomuuteen, ja pian tulee viesti hänen kaatumisestaan. Kersantti Hazard päättää anoa siirtoa takaisin Vietnamiin voidakseen vielä yrittää auttaa nuoria maanmiehiään selviytymään siellä. Elokuvan loppukohtauksessa Willow haudataan Arlingtoniin ja muistosanat lausuu kersantti Hazard.
Vastaanotto
Coppolan erikoinen, Yhdysvaltojen sotilashautausmaalle sijoittuva Vietnam-elokuva sai aikalaiskriitikoilta etenkin Yhdysvalloissa hämmentyneitä, vaivaantuneita ja vaihtelevia arvioita – kuten saivat useimmat muutkin Coppolan 1980-luvun ohjaustyöt. Suomessa elokuvatutkija Matti Salo puolusti elokuvaa todeten, että Coppola jatkaa siinä John Fordin ”suurta tehtävãä kertoa Yhdysvaltain historian kriiseistä empaattisten yksilöiden ratkaisujen kautta, unelmien ja todellisuuden yhteentörmäysten välityksellä, perinteisten rituaalien lävitse, herkästi ja tunteikkaasti”. Helena Ylänen oli samaa mieltä: ”Tässä filmissä on samaa halua ymmärtää ainakin sydämen jos ei järjen kautta niitä ihmisiä, jotka joutuvat toteuttamaan kansakunnan tahtoa ja siihen pystyäkseen ovat pakotettuja ottamaan yhteisen asian omakseen.” Hänestä Kiviset puutarhat on syvästi traaginen ja maskuliininen elokuva, tunnelmaltaan groteski ja omalaatuisen jännittynyt kun näyttelijät on ohjattu toteuttamaan hahmonsa pingottuneesti. Asko Alanen kiteytti elokuvan Video-oppaassa eheäksi mutta ontoksi kääntöpuoleksi viidakon kauhua kuvaaville Vietnam-elokuville. Hän antoi sille kaksi tähteä viidestä, mikä vastaa sanallista arvosanaa ”hyvä”.
Hufelandstraße
thumb|300px|Hufelandstraße Berliinissä
Hufelandstraße on katu Berliinissä, Prenzlauer Bergin kaupunginosassa Pankowin hallintoalueella. Se sijaitsee lähellä Volkspark Friedrichshainin puistoa ja Friedrichshain-Kreuzbergin hallintoalueen rajaa. Katu ulottuu Am Friedrichshain -kadulta kadulle Greifswalder Straße. Katu on noin yhden kilometrin pituinen, ja sen poikkikatuihin lukeutuvat Hans-Otto-Straße, Bötzowstraße ja Esmarchstraße.
Katu on nimetty tunnetun saksalaisen lääkärin Christoph Wilhelm Hufelandin (1762–1836) mukaan vuonna 1904. Katua reunustavat rakennukset edustavat Gründerzeit-ajan arkkitehtuuria useine parvekkeineen ja erkkereineen. Rakennukset on rakennettu vuoden 1900 tienoilla. Ne selviytyivät suhteellisen hyvin toisen maailmansodan ilmapommituksista.
Rust Never Sleeps
Rust Never Sleeps on kanadalaisen muusikon Neil Youngin Crazy Horse -yhtyeensä kanssa tekemä, vuonna 1979 julkaistu albumi. Albumi on nauhoitettu konsertissa, mutta yleisön ääniraidat on poistettu. Ensimmäinen puoli albumista on akustista folkia ja toinen rockia. Albumin tunnetuin kappale on "Hey Hey, My My (Into The Black)".
RN Ettore Fieramosca
RN Ettore Fieramosca oli Italian kuninkaallisen laivaston vuonna 1888 vesillelaskettu Etna-luokan panssarikansiristeilijä.
Valmistus
Carlo Vignan suunnittelema alus tilattiin Livornosta Cantiere navale fratelli Orlandolta, missä köli laskettiin 31. joulukuuta 1885. Alus laskettiin vesille 30. elokuuta 1888 ja liitettiin laivastoon 16. marraskuuta 1889.
Palvelus
Alus myytiin romutettavaksi 15. heinäkuuta 1909.
Eric Regan
Eric Mackie Regan (s. 20. toukokuuta 1988 Ajax, Ontario, Kanada) on eteläkorealais-kanadalainen jääkiekkopuolustaja, joka pelaa Aasian liigan eteläkorealaisjoukkue Anyang Hallassa. Elite Prospects -sivuston mukaan hän on isokokoinen all around -puolustaja, joka on käyttökelpoinen ylivoimalla ja osaa pelata myös melko fyysistä peliä. Regan laukoo oikealta.
Seuraura
Syksyllä 2008 NHL-varaamaton Regan osallistui ammattilaistry-out -sopimuksella Anaheim Ducksin harjoitusleirille. Syyskuussa hän teki joukkueen kanssa kolmivuotisen tulokassopimuksen. Regan pelasi kauden 2008–2009 kokonaan AHL-joukkue Iowa Chopsissa, jossa tulokaskausi toi 59 runkosarjaottelussa tehot 1+7=8. Kauden 2009–2010 hän pelasi suurimmaksi osaksi ECHL-joukkue Bakersfield Condorsissa, jonka tehokkain puolustaja ja kolmanneksi paras pistemies Regan oli tehoilla 16+34=50. Hän sijoittui koko liigan puolustajien pistepörssissä kolmanneksi. Regan valittiin kauden päätteeksi ECHL:n ensimmäiseen tähdistökentälliseen. Hän pelasi kauden aikana viisi AHL-ottelua San Antonio Rampagessa.
Kauden 2010–2011 Regan pelasi myös suurimmaksi osaksi ECHL:ssä, tällä kertaa Elmira Jackalsin joukkueessa. Hän oli joukkueen tehokkain puolustaja ja neljänneksi paras pistemies tehoilla 13+28=41. Regan jakoi ECHL:n puolustajien pistepörssin neljännen sijan Alaska Acesin Bryan Millerin kanssa. Hänet valittiin kauden päätteeksi liigan parhaaksi puolustajaksi ja ensimmäiseen tähdistökentälliseen. Regan pelasi kauden aikana yhdeksän AHL-ottelua Ducksin uudessa farmijoukkueessa Syracuse Crunchissa.
Gundobad
Vuonna 486 Gundobad tappoi veljensä Gundomarin. Vuonna 493 hän tappoi Kilperikin, hukutti tämän vaimon ja karkotti näiden kaksi tytärtä. Yksi tyttäristä, Klotilde, päätyi frankkien kuninkaan Klodvigin luokse. Klodvig pyysi Gundobadilta lupaa saada Klotilde vaimokseen, ja Gundobadin oli pakko suostua.
Eric Regan
Seuraura
Kaudeksi 2011–2012 Regan siirtyi vuoden mittaisella sopimuksella Saksan DEL-liigan Hannover Scorpionsiin. Kesäkuussa 2012 hän teki joukkueen kanssa vuoden mittaisen jatkosopimuksen. Kaudella 2012–2013 Regan oli Scorpionsin eniten maaleja tehnyt puolustaja seitsemällä osumallaan. Kaudeksi 2013–2014 hän siirtyi Aasian liigaan japanilaisjoukkue Nippon Paper Cranesin riveihin. Regan oli tehoilla 6+24=30 joukkueen eniten maaleja tehnyt puolustaja ja hän jakoi koko liigan puolustajien pistepörssin seitsemännen sijan Tohoku Free Bladesin Darrell Hayn ja Brad Farynukin kanssa. Regan oli myös tehoilla 2+5=7 ALIH:n pudotuspelien tehokkain puolustaja Oji Eaglesin Aaron Kellerin kanssa. Hän voitti kauden päätteeksi liigan mestaruuden.
Regan siirtyi kaudeksi 2014–2015 jatkamaan ALIH-uraansa eteläkorealaiseen High1:een. Hän voitti koko liigan puolustajien piste-, maali- ja syöttöpörssin tehoilla 17+36=53, joilla Regan oli joukkueensa kolmanneksi paras pistemies. Hänet valittiin kauden päätteeksi ALIH:n tähdistökentälliseen. Kaudeksi 2015–2016 Regan siirtyi eteläkorealaiseen Anyang Hallaan. Hän oli joukkueen tehokkain puolustaja tehoilla 9+32=41, joilla Regan sijoittui ALIH:n puolustajien pistepörssissä kolmanneksi. Pudotuspeleissä hän jakoi kuudella syöttöpisteellään liigan puolustajien piste- ja syöttöpörssin voiton Nippon Paper Cranesin Shinya Yanadorin kanssa. Regan voitti myös pudotuspelien tehotilaston lukemalla +12. Hän voitti kauden päätteeksi ALIH:n mestaruuden ja valittiin tähdistökentälliseen.
Gundobad
Gundobad hallitsi burgundien kuninkaana kuolemaansa asti vuonna 516. Vaikka Gundobad oli virallisesti areiolainen, hän suhtautui salaa myönteisesti katolisia kohtaan ja piti yllä hyviä suhteita ortodoksiseen papistoon sekä yleensäkin roomalaisiin alamaisiinsa. Gundobadin merkittävin perintö olivat kaksi lakikokoelmaa, burgundeja koskeva Lex Gundobada ja roomalaisia alamaisia koskeva Lex Romana Burgundionum. Gundobadin seuraaja oli hänen poikansa Sigismund.
Eric Regan
Seuraura
Kaudella 2016–2017 Regan oli Anyang Hallan tehokkain puolustaja tehoilla 11+29=40, joilla hän jakoi ALIH:n puolustajien pistepörssin toisen sijan Nippon Paper Cranesin Shinya Yanadorin kanssa edellään vain Tohoku Free Bladesin Cole Jarrett. Regan valittiin kauden päätteeksi liigan tähdistökentälliseen. Kauden 2017–2018 päätteeksi hän voitti ALIH:n mestaruuden.
Muuta
Regan sai Etelä-Korean kansalaisuuden maaliskuussa 2016.
Marita Hakala
Marita Hakala (s. 10. marraskuuta 1968 Ulvila) on suomalainen malli ja yrittäjä.
Ura
Vaatetusalaa opiskellut Marita Hakala aloitti mallintyöt 17-vuotiaana ja perusti Satakunnan Mallit -yhdistyksen Poriin 1987. Helmikuussa 1989 hän osallistui Miss Suomi -kilpailuun ja ylsi finaalikymmenikköön. Samana vuonna hänet nähtiin Spede Pasasen järjestämässä TV-kilpailussa, Speden Speleissä. Vuonna 1994 Hakala edusti Suomea kansainvälistä turismia edistävässä Miss Tourism Queen International -kilpailussa Espanjan Lugossa ja sijoittui ensimmäiseksi perintöprinsessaksi.
Ammattimallin uran jälkeen Hakala perusti scouting-yrityksen, joka etsi maailmanlaajuisesti uusia kykyjä töihin Milanon ja Pariisin johtaville mallitoimistoille. Samalla hän toimi vastaperustetun ensimmäisen suomalaisen Internet-pohjaisen mallitoimisto 4castin buukkaajana ja mallikouluttajana. Myytyään scouting-yrityksensä ruotsalaiselle markkinointi- ja mediayhtiölle, hän työskenteli kyseisen yhtiön Suomeen perustamassa manageritoimistossa toimitusjohtajana rekrytöiden edustukseen useita suomalaisen viihde- ja urheilualan ykkösnimiä.
Vuonna 2004 Solar Films ja MTV3 tilasivat Hakalalta käsikirjoituksen suomalaiseen mallialan TV-formaattiin, Mallikouluun, hänen omiin mallialan kokemuksiinsa pohjautuen. TV-ohjelman myötä Hakala muutti takaisin Suomeen ja oli töissä Solar Films -tuotantoyhtiössä. Ohjelman sisällössä hän painotti kilpailijoiden opettamista todelliseen ammattimallin työhön ja suomalaisen perusujouden karsimista tietotaidon kautta, jotta nuorten tulokkaiden olisi mahdollista pärjätä kovilla kansainvälisillä markkinoilla. Hakala toimi Mallikoulussa tuotantopuolen töiden lisäksi myös ohjelman tuomarina sekä kilpailijoiden opettajana ja tukijana. Mallikoulun ensimmäisen kauden voittaja on nykyään kansainvälisenä huippumallina tunnettu Suvi Koponen.
Loppuvuodesta 2006 Hakala pyydettiin osakkaaksi Portfolio.fi-mallitoimistoon, jonka johdossa toimi vuoden 2015 syksyyn asti. Hakala järjesti Miss Maailma -kilpailun Suomen osakilpailun 2007 ja vuonna 2009 hänet nähtiin TV-tuomarina Miss Suomi -kilpailussa. Samana vuonna Hakala toimi TV Viiden Malliksi päivässä -ohjelman castaajana, juontajana ja tuomariston puheenjohtajana.
Hakala kertoi yhteisestä ajastaan Vesa-Matti Loirin rinnalla elämäkertadokumentissa Vesku, joka sai ensi-iltansa elokuvateattereissa lokakuussa 2010. Samoihin aikoihin Hakala rekrytoitiin Specsavers Finlandin B-to-B Manageriksi. Hakala toimi myös Specsaversin Suomen Sähäkin Silmälasimalli 2011 ja 2012 -kilpailun järjestely- ja tuomaristotehtävissä. Marraskuussa 2012 Hakala lähti mukaan järjestämään Naisten Kymppi -lenkin 30-vuotisjuhlatapahtumaa, johon osallistui toukokuussa 2013 lähes 20 000 ihmistä.
Vuonna 2014 hän sai Green Cardin ja muutti Los Angelesiin, jossa työskentelee mallina ja toimittajana.
Yksityiselämä
Marita Hakala ja Vesa-Matti Loiri olivat kihlapari. He tapasivat Pori Jazz -festivaaleilla kesällä 1989 ja olivat yhdessä neljä vuotta.
Esa Tikkanen ja Marita Hakala olivat kihloissa 2000-luvun taitteessa.
Sina-1
Sinah-1 oli Iranin ensimmäinen satelliitti, joka laukaistiin 28. lokakuuta 2005 venäläisellä Cosmos-3M-kantoraketilla Plesetskin kosmodromilta useiden muiden pienten satelliittien mukana.
Satelliitin toteuksesta annettiin ennakkotieto vuonna 2003, jolloin tuolloinen Iranin puolustusministeri amiraali Ali Shamkhani kertoi asiasta. Tuolloin kerrottiin myös Iranin aikeesta kehittää oma kantoraketti Shahab-3-ohjuksesta. Iranin avaruusohjelman kehitys kulkee samaa polkua kuin aikoinaan esimerkiksi Yhdysvaltain avaruusohjelma, ts. puolustusministeriön vetämänä ja käyttäen ohjuksia kantolaitteina.
Iranin avaruusjärjestö kehitti Sina 1-satelliitin, jolla tutkitaan satelliittitietoliikennettä ja joka on myös kaukokartoitussatelliitti. Sen massa on 160 kg. Sen kameran tarkkuuden arvellaan olevan kolme metriä. Satelliitti kiertää aurinkosynkronisella kiertoradalla, ts. naparadalla.
AMD Radeon Software Crimson
AMD Radeon Software Crimson (aiemmin Catalyst, AMD Catalyst ja ATI Catalyst) on yhdysvaltalaisen AMD näytönohjainten ajurien brändi. Ajureita käytetään Windowsissa ja Linuxissa. Sen paketti koostuu varsinaisten ajurien lisäksi erillisestä ohjausohjelmistosta, jossa voi mm. säätää grafiikka- ja videoasetuksia.
Ensimmäisen kerran Catalyst -ajurit julkaistiin kesäkuussa 2002 ATI Radeon 8500 -näytönohjaimelle. Ensimmäinen versio oli 02.01 ja vuonna 2003 siirtyi 03-versioon. Vuodesta 2003 ajuri julkaistiin kuukausittain ja sen julkaisuversio oli vuosi.kuukausi -versionumeroinnilla. Vuonna 2012 AMD ilmoitti, ettei enää julkaista kuukausittain, vaan uusi versio julkaistaan silloin kun kehitystä ja ominaisuuksia on sen verran, että julkaiseminen on järkevää.
Axel Johan Alfons Spåre
Axel Johan Alfons Spåre (9. tammikuuta 1847 Hämeenlinna – 10. syyskuuta 1917 Pirkkala) oli suomalainen juristi ja moninkertainen valtiopäivämies.
Spåren vanhemmat olivat kihlakunnantuomari Karl Vilhelm Spåre ja Augusta Elisabet Rosalia von Knorring ja puoliso vuodesta 1881 Jenny Amalia Eleonora Rothe. Spåre tuli ylioppilaaksi Hämeenlinnassa 1867, suoritti tuomarintutkinnon 1871 ja sai varatuomarin arvon 1874. Hän työskenteli ensin Turun hovioikeudessa ja sitten Viipurin hovioikeudessa, jossa hänestä tuli 1891 hovioikeudenneuvos ja jonka varapresidentti hän oli 1909–1910.
Spåre oli aatelissäädyssä edustaja valtiopäivillä 1888, 1891, 1894, 1897, 1899, 1900, 1904–1905 ja 1905–1906.
Spåren veljiä olivat Viipurin hovioikeuden hovioikeudenneuvos Alexander Eugen Spåre ja juristi, virka- ja valtiopäivämies Karl Gustaf Spåre.
4. jääkäripataljoona
Pataljoonan esikunta sijaitsi 3. maaliskuuta 1918 Vaasassa ja se muodostettiin kokonaisuudessaan Vaasassa.
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Savonlinnasta ja osin Elisenvaarasta 11. huhtikuuta 1918 ja saapui pataljoonalle määrättyyn kokoontumispaikkaan Antreaan 14.–15. huhtikuuta 1918.
Pataljoonasta muodostettiin sodan jälkeen Savon Jääkärirykmentti.
1. komppania
Päällikkö: jääkärikapteeni Johan Ahlroth myöh. Arajuuri (haavoittui Kalevankankaalla 28. maaliskuuta 1918), jääkärivänrikki Sigurd Söderberg (27. maaliskuuta alkaen, siirrettiin 19. huhtikuuta 13. jääkäripataljoonaan), jääkäriluutnantti Julius Saaristo. Komppania koottiin Vaasassa.
2. komppania
Päällikkö: jääkärikapteeni Eino Koskimies (haavoittui 28. maaliskuuta 1918), jääkäriluutnantti Johannes Väisänen (28. maaliskuuta 1918 alkaen, siirrettiin joukkueenjohtajaksi 14. huhtikuuta 1918 12. jääkäripataljoonan 2. komppaniaan), jääkärikapteeni Alexander Mellblom (12. huhtikuuta alkaen). Komppania koottiin Vaasassa, jääkärivänrikki Ejwind Ahonius (ajalla 3. huhtikuuta – 12. huhtikuuta 1918).
3. komppania
Päällikkö: jääkäriyliluutnantti Rafael Kajander (haavoittui 28. maaliskuuta 1918, palveli myöhemmin 2. ja 5. jääkärirykmentin täydennyspataljoonan komentajana), jääkärivänrikki Julius Saaristo (28. maaliskuuta alkaen), jääkäriluutnantti Aarne Blick. Komppania koottiin Vaasassa.
4. komppania/Konekiväärikomppania
Päällikkö: jääkäriyliluutnantti Gunnar Melin (siirrettiin 19. maaliskuuta komppaniansa mukana 6. jääkäripataljoonaan), jääkärikapteeni Claës Winell (siirrettiin 5. jääkäripataljoonan komppanianpäälliköksi), jääkäriluutnantti Nestori Karhula. Komppania koottiin Vaasassa.
Pataljoonassa palvelleita Saksan jääkäreitä
Pataljoonan adjutanttina jääkärivänrikki Ejwind Ahonius (siirrettiin 3. huhtikuuta 2. komppanian päälliköksi), esikuntavääpelinä jääkärivääpeli Alfred Camis (komennettiin myöhemmin 3. jääkäriprikaatiin), pataljoonan esikunnassa muonitus- ja lähettiupseerina jääkäriluutnantti Harry Gustafsson-Guster, 5. komppanianpäällikkönä jääkäriyliluutnantti Johan Harald (siirrettiin 3. jääkäriprikaatin esikuntaan), pataljoonan lääkintävääpelinä jääkärivääpeli Abel Ikonen, pataljoonan lähettialiupseerina jefreitteri Toivo Johannes Jatkola, komppanian ja pataljoonan vääpelinä jääkärivääpeli Kaarlo Kauppila, pataljoonan esikunnassa adjutanttina jääkäriluutnantti Ruben Lagus (siirrettiin rykmentin esikuntaan adjutantiksi), kuormastoaliupseerina jääkärivaravääpeli Sulo Wilho Lindberg, jääkärivänrikki Väinö Tojkander (siirrettiin 24. maaliskuuta 11. jääkäripataljoonaan), joukkueenjohtajana jääkäriluutnantti Sten Holm (siirrettiin 17. maaliskuuta 1918 6. jääkäripataljoonan 1. komppaniaan).
Fred Steiner
Frederick "Fred" Steiner (24. helmikuuta 1923 – 23. kesäkuuta 2011) oli yhdysvaltalainen säveltäjä. Hän syntyi New Yorkissa ja valmistui Oberlin Conservatory of Musicista.
Steiner loi musiikkia lukuisiin elokuviin ja oli saanut jaetun Oscar-ehdokkuuden.
6. jääkäripataljoona
thumb|150px|Per Zilliacusthumb|right|150px|Alonzo Sundman 6. jääkäripataljoona oli valkoisten itäarmeijan 1. jääkäriprikaatin 2. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärikapteeni Per Wilhelm Zilliacus (pataljoona oli hänen perustamansa, haavoittui 3. huhtikuuta Tampereella ja siirrettiin Päämajaan sotatoimienosastolle), jääkärikapteeni Viktor Alonzo Sundman (3. huhtikuuta alkaen).
Pataljoona muodostettiin rintamalle lähdettäessä 4. ja 5. jääkäripataljoonan miehistä.
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Kuopiosta ja osin Sortavalasta 19. huhtikuuta 1918 ja saapui pataljoonalle määrättyyn kokoontumispaikkaan Antreaan 20.–21. huhtikuuta 1918.
Kasper Schmeichel
Kasper Peter Schmeichel (s. 5. marraskuuta 1986 Kööpenhamina, Tanska) on tanskalainen jalkapalloilija, joka on pelipaikaltaan maalivahti. Hän edustaa Ranskan Ligue 1:ssä pelaavaa OGC Nicea, johon hän siirtyi kesällä 2022 pelattuaan 11 vuotta englantilaisseura Leicester Cityssä. Schmeichel on pelannut Tanskan maajoukkueessa vuodesta 2013.
6. jääkäripataljoona
1. komppania
Päällikkö: jääkäriyliluutnantti Erik Gunnar Melin (19. maaliskuuta alkaen).
Kasper Schmeichel
Seurajoukkueura
Schmeichel liittyi Manchester Cityn edustusjoukkueeseen seuran junioreista tammikuussa 2004, ja oli sittemmin vakiokasvo reservijoukkueessa. Vuoden 2006 alussa hän oli neljän ottelun ajan lainalla Darlingtonissa. Helmikuun loppupuolelta kauden loppuun hän oli lainalla Buryn riveissä pelaten 15 ottelua. Hän jatkoi lainasopimuksella samassa seurassa seuraavan kauden alussa 14 ottelun ajan. Vuoden 2007 tammi-toukokuussa hän pelasi 15 ottelua lainasopimuksella Skotlannin Valioliigassa, Falkirkissa.
6. jääkäripataljoona
2. komppania
Päällikkö: jääkärikapteeni Viktor Alonzo Sundman (toimi aikaisemmin Ahvenanmaalla valkoisten joukkojen komentajana, siirrettiin 3. huhtikuuta pataljoonan komentajaksi), jääkärivänrikki Gustaf Arne Stjernberg (3. huhtikuuta lähtien).
3. komppania
Päällikkö: jääkärikapteeni Björn Gustaf Waldemar Damstén.
Jeesuksen vertaukset
thumb|240px|Vertaus laupiaasta samarialaisesta: [[Jan Wijnants (1670) kuvaa samarialaisen miehen hoitamassa loukkaantunutta miestä.]] Jeesuksen vertaukset ovat ryhmä Jeesuksen opetuksia, jotka on kerrottu vertausmuodossa. Vertausten käyttäminen oli ajanlaskun alussa yleinen tapa, jota myös monet juutalaiset rabbit käyttivät. Vertauksia käytettiin, koska niillä oli tehokkaampi vaikutus ja ne jäivät paremmin muistiin. Vertaukset myös pakottivat ihmiset pohtimaan asiaa, jotta niiden merkitys selviäisi.
6. jääkäripataljoona
Konekiväärikomppania
Päällikkö: jääkärivänrikki Jarl Anton Bertil Heinrichs (siirrettiin 13. jääkäripataljoonan konekiväärikomppanian päälliköksi), jääkäriluutnantti Auno Antero Kaila (1. maaliskuuta alkaen, toimi aikaisemmin joukkueenjohtajana).
Jeesuksen vertaukset
Vertaukset oli alun perin tarkoitettu opetukseksi niitä kuunnelleille ihmisille, mutta etenkin kristityt pitävät niitä edelleen arvokkaina ja ajankohtaisina elämänohjeina.
6. jääkäripataljoona
Pataljoonassa palvelleet Saksan jääkärit
Pataljoonan adjutanttina jääkäriluutnantti Johan Leonard Knaapi, pataljoonan esikuntavääpelinä jääkärivääpeli Matti Kokkonen, joukkueenjohtajana jääkärivänriki Börje Lennartson Söderström (siirrettiin 1. jääkäriprikaatiin), muonitusmestarina jääkärialiupseeri Ernst Arvid Trontti, joukkueenjohtajana Emil Edvard Björkas (siirrettiin komppanianpäälliköksi 14. jääkäripataljoonaan), pataljoonankomentajan lähettinä jääkärivaravääpeli Johan Sanfrid Kankkonen.
Jeesuksen vertaukset
Sanalla vertaus tarkoitetaan tässä yhteydessä jokapäiväisten asioiden tai tapahtumien käyttämistä kuvaamaan ideaalista, henkistä tai taivaallista merkitystä. On olemassa erilaisia määritelmiä sille, mitkä Jeesuksen lausumista todella ovat vertauksia. Joskus myös sananlaskumaiset opetukset lasketaan vertauksiksi. Raamatussa olevien vertausten määrä on määritelmästä riippuen 33–60. Kaikki Uuden testamentin vertaukset ovat synoptisissa evankeliumeissa. Johanneksen evankeliumissa ei esiinny vertauksia. Moni vertaus esiintyy myös apokryfisessä Tuomaan evankeliumissa.
Kasper Schmeichel
Seurajoukkueura
Schmeichel pelasi debyyttiottelunsa Manchester Cityn ykkösjoukkueessa 11. elokuuta 2007 Valioliigakauden avausottelussa West Hamia vastaan; ottelu päättyi Cityn 2-0-voittoon. Hän pelasi kauden 2007–2008 seitsemän ensimmäistä valioliigaottelua, muun muassa Cityn voittaessa Manchester Unitedin 1–0. Lokakuun alusta vuoden loppuun hän oli lainalla Cardiff Cityssä ja kevätkaudella kaksi kuukautta Coventry Cityssä.
Schmeichel pelasi kaudella 2008–2009 vain yhden ottelun Manchester Cityssä. Hän siirtyi elokuussa 2009 kakkosliigassa pelanneeseen Notts Countyyn, jossa pelasi sarjavoittoon päättyneellä kaudella 43 liigaottelua. FA Cupissa hän oli pudottamassa valioliigan Wigania Notts Countyn edetessä 16 parhaan joukkoon. Kesällä 2010 hän siirtyi Leeds Unitediin, jossa pelasi yhden kauden.
Schmeichel siirtyi kesällä 2011 mestaruussarjassa pelanneeseen Leicesteriin runsaan miljoonan punnan siirtosummalla. Seuraavien kolmen kauden aikana hän pelasi seuran kaikki liigaottelut. Leicesterin noustua valioliigaan hän pelasi kaudella 2014–2015 yhteensä 24 ottelua, poissaolojen syynä olivat lähinnä loukkaantumiset. Seuraavalla kaudella hän pelasi jokaisen valioliigaottelun alusta loppuun Leicesterin voittaessa mestaruuden.
Schmeichel pelasi kaudella 2016–2017 kahdeksan ottelua Mestarien liigassa ja 30 Valioliigassa. Maaliskuusta 2017 lähtien hän on toiminut ajoittain joukkueen kapteenina. Seuraavalla kaudella hän pystyi pelaamaan 33 sarjaottelua. Kaudella 2018–2019 hän pelasi jälleen täydet minuutit jokaisessa valioliigaottelussa, samoin koronaviruspandemian keskeyttämällä seuraavalla kaudella. Hän pelasi kaikki liigaottelut myös kaudella 2020–2021. Eurooppa-liigassa hän pelasi kuusi ottelua. FA Cupissa hän pelasi neljä ottelua Leicesterin voittaessa cupmestaruuden 2021. Hän oli samana vuonna voittamassa FA Community Shieldiä. Hän pelasi kaudella 2021–2022 Valioliigassa 37, Eurooppa-liigassa kuusi ja Konferenssiliigassa kahdeksan ottelua.
Maajoukkueura
Schmeichel pelasi ensimmäisen A-maaottelunsa Tanskan maajoukkueessa Makedoniaa vastaan helmikuussa 2013. Hän nousi Tanskan ykkösmaalivahdiksi pelattuaan kaikki Tanskan ottelut vuoden 2016 EM-kisojen karsinnoissa. Hän pelasi Tanskan kaikki neljä ottelua MM-kilpailuissa 2018 ja kaikki kuusi ottelua Tanskan edetessä välieriin kesälle 2021 siirretyissä EM-kilpailuissa. Kaikkiaan hän on pelannut 86 maaottelua lokakuun 2022 loppuun mennessä.
Schmeichelin isä on pitkäaikainen maajoukkuemaalivahti Peter Schmeichel, joka pelasi uransa loppupuolella myös Manchester Cityssä.
Vääräjärvi (Keuruu)
Vääräjärvi on Keski-Suomessa Keuruulla Salmenkylän lähellä sijaitseva järvi.
Maantietoa
Järven pinta-ala on 4,8 hehtaaria, se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Sedanin taistelu
Taustaa
Preussin pääministeriksi vuonna 1862 nousseen Otto von Bismarckin tavoitteena oli hajanaisen Saksan yhdistäminen Preussin johdolla. Saavuttaakseen tavoitteensa Bismarck aloitti sarjan sotia ulkovaltoja vastaan. Preussi ja Itävalta valtasivat 1864 Schleswigin sodassa Tanskalta sen eteläisempiä alueita. Vuonna 1866 Preussi löi Itävallan ja Preussin johdolla perustettiin Pohjois-Saksan liitto vuonna 1867. Itävalta joutui luopumaan Saksan liiton johdosta sekä hyväksymään kaksoismonarkian Itävalta-Unkari.
Vääräjärvi (Keuruu)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 177,9 metriä mpy.
Sedanin taistelu
Taustaa
Napoleon III huolestui tästä kehityksestä. Vuonna 1870 syntyi diplomaattinen riita, kun Preussin tukema Hohenzollern yritti päästä valtaan Espanjassa. Ranska vastusti tätä ja Bismarck ärsytti Napoleonin julistamaan sodan heinäkuussa 1870. Napoleon III oli varma asiastaan, sillä hän oli voittanut 1859 Itävallan, mutta sodanjulistus oli vakava virhe hänelle ja Ranskalle.
Ranskan armeija ei ollut Preussin veroinen. Siinä missä preussilaiset mobilisoivat nopeasti joukkonsa rautateitä pitkin, olivat ranskalaiset hitaita ja taitamattomia sotavalmisteluissaan. Eteläsaksalaiset valtiot liittyivät Preussin puolelle Ranskaa vastaan ja piakkoin kolme saksalaista armeijaa sotamarsalkka Helmuth von Moltken johdolla iskivät yhteen ranskalaisten kanssa pitkin Reiniä ja rajaa. Ranskalaisia oli vähemmän – noin 224 000 sotilasta 380 000 saksalaista vastaan, minkä lisäksi preussilaisten yleistoiminta sujui paremmin. Preussi oli jo oppinut läksynsä, jonka se oli saanut Napoleon I:ltä puolta vuosisataa aiemmin. Heidän liikkuva sodankäyntinsä oli menestys ranskalaisia vastaan ja siitä tuli osa saksalaista sotilasajattelua myöhemmin.
Nopeiden tappioiden sarjan jälkeen Napoleon III luovutti armeijan johdon kenraaleilleen. Tulokset paranivat hieman ja huipentuivat Gravelotte-St. Privatin taisteluun 18. elokuuta 1870. Preussilaiset saartoivat ranskalaiset ja pakottivat nämä vetäytymään Maasjokea pitkin Sedaniin asti.
Taistelu
thumb|200px|left|Napoleon III ja Bismarck Sedanin taistelun jälkeen. Wilhelm Camphausenin maalaus Sedanissa ranskalaiset olivat selkä Belgian rajaa vasten ja saksalaiset saartoivat heidät etelästä, lännestä ja pohjoisesta. Varsinainen taistelu puhkesi 1. syyskuuta kello 04.00. Taistelussa tykistöllä oli ratkaisevaa rooli, varsinkin saksalaisella. Puoliympyrän muotoon Sedanin yläpuolelle ryhmittyneenä se alisti kaupungin koko päivän kestäneelle pommitukselle. Ranskalaiset olivat tykistönkin osalta alakynnessä, sillä niillä oli lyhyempi kantomatka ja ammukset räjähtivät ilmassa ennen maahan osumista. Saksalaisten tykit puolestaan kykenivät ampumaan pitemmän matkan päästä. Kaikkiaan saksalaisilla oli noin 800 tykkiä Sedanin lähettyvillä. Ranskalaisten tilanne alkoi muodostua epätoivoiseksi ja ratsuväki yritti murtautua ulos motista. Se hyökkäsi neljä kertaa preussilaisten asemia vastaan, mutta tuli jokaisella kerralla torjutuksi.
Ratsuväen hyökkäysten epäonnistuttua ranskalaisten keskuudessa syntyi paniikki. Iltapäivällä kello viiteen mennessä joukot ahtautuivat kaupunkiin yrittäessään paeta. Napoleon III tajusi tällöin, että taistelun jatkaminen saksalaisia vastaan oli turhaa. Hän käski nostaa valkoisen lipun ja lähetti viestin Preussin kuningas Vilhelm I:lle.
Jälkipyykki
Taistelun hävinnyt Napoleon III allekirjoitti antautumissopimuksen 2. syyskuuta 1870. Tiedon saavuttua Pariisiin kaupungissa puhkesi veretön vallankumous, minkä johdosta väliaikaishallitus nousi valtaan.
Napoleonin hallinnon kaaduttua hänet karkotettiin pikaisesti Englantiin. Saksalaiset joukot siirtyivät puolestaan syyskuun puoliväliin mennessä piirittämään pääkaupunkia. Viiden kuukauden piirityksen jälkeen, toukokuussa 1871 solmittiin rauhansopimus, jonka ehdot olivat raskaat. Ranska joutui luopumaan tärkeästä Elsassin teollisuusalueesta ja Lothringenista.
Bismarck pääsi tavoitteeseensa, kun samana vuonna Preussi yhdisti myös eteläsaksalaiset saksalaisvaltiot yhteiseksi keisarikunnaksi, jonka keisariksi nousi Vilhelm I. Sedanin taistelu oli Ranskalle nöyryytys. Myöhemmin kiistanalainen Elsass-Lothringenin alue siirtyi ensimmäisen maailmansodan jälkeen takaisin Ranskalle. Saksa miehitti alueen toisen maailmansodan aikana vuosina 1940–1944, mutta sodan jälkeen alue liitettiin jälleen Ranskaan.
Katko
Katko voi tarkoittaa seuraavia:
Tórshavn
Tórshavn on Färsaarten pääkaupunki. Se sijaitsee Färsaarten suurimman saaren Streymoyn itärannikolla.
Väestö
thumb|300px|Näkymää kaupunkiin. Kaupungin asukasluku on noin 18 000. Vuonna 1801 Tórshavnissa asui 554 ihmistä, ja vuonna 1950 määrä oli noussut 5 600:een.
Historia
Ensimmäinen maininta Tórshavnista asiakirjoissa on vuodelta 1075. Viikingit kokoontuivat Tórshavniin kesäisin vuosittaiseen kokoukseensa ja tästä syntyi pysyvä kaupankäyntialue. Norjan ja sittemmin myös Tanskan hallinnon aikana hallituksen virkailijat majoittuivat Tórshavniin, rakensivat linnoituksia ja ottivat itselleen monopolin kaupankäyntiin. Kauppamonopoli lopetettiin vuonna 1856, jonka jälkeen vapaa kauppa kehittyi nopeasti ja kylä kasvoi pian kaupungiksi. Kaupunki oli toisen maailmansodan aikana brittien hallussa.
Aiheesta muualla
62.01167°N, -6.7675°W
Paras miessivuosa sarjassa, minisarjassa tai televisioelokuvassa (Golden Globe)
Paras miessivuosa sarjassa, minisarjassa tai televisioelokuvassa on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1970.
Moon Studios
Yhtiö työllisti vuonna 2020 yli 80 ihmistä 43 eri maasta.
Moon Studios kehittää uutta toimintaroolipeliä, jonka julkaisina toimii Private Division.
Pikkumangrovekana
Koko ja ulkonäkö
Pikkumangrovekana voi kasvaa 20–22 cm pitkäksi. Sukupuolet muistuttavat toisiaan ulkonäöltään. Laji on ruumiinrakenteeltaan tukevahko ja väriltään ruskea. Alalajeista A. c. castaneus on punaruskea varsinkin vatsastaan ja A. c. guatemalensis on tummempi ja harmaampi. Kummankin alalajin kurkku on valkoinen ja vatsa muuta ruumista vaaleampi. Pikkumangrovekanan nokka on vihertävä ja silmät punaiset.
Aleksandr Vasjunov
Aleksandr Sergejevitš Vasjunov (, 22. huhtikuuta 1988 – 7. syyskuuta 2011) oli venäläinen jääkiekkoilija, joka pelasi viimeisellä kaudellaan Lokomotiv Jaroslavlissa. Hän oli pelipaikaltaan vasen laitahyökkääjä.
Vasjunov pelasi vuotta aiemmin NHL-seura New Jersey Devilsissä, jonne hänet varattiin toisella kierroksella 2006. New Jersey Devilsin lisäksi hän pelasi aikuisena AHL-seura Lowell Devilsissä. Vasjunov siirtyi KHL-seura Lokomotiv Jaroslavliin yhden vuoden sopimuksella.
Vasjunov menehtyi 7. syyskuuta 2011 Lokomotiv Jaroslavlia kohdanneessa lento-onnettomuudessa.
Panu Kuusela
Panu Kuusela (s. 2. huhtikuuta 1979 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.
Lotta Vaattovaara
Lotta Vaattovaara (s. 1989 Kuopio) on suomalainen näyttelijä ja laulaja. Oulun silloisesta Kuusiluodon lukiosta valmistuttuaan hän opiskeli vuosina 2007–2012 Teatterikorkeakoulussa valmistuen teatteritaiteen maisteriksi vuonna 2012.
Vaattovaara on työskennellyt Kansallisteatterissa ja Helsingin kaupunginteatterissa vuonna 2011, Rauman teatterissa 2013–2014, Oulun kaupunginteatterissa 2014–2016. Kuopion kaupunginteatterissa hän on työskennellyt lokakuusta 2018 lähtien.